Mauro Giuliani
Mauro Giuseppe Sergio Pantaleo Giuliani (27. juli, 1781. - 8. maj 1829) bio je italijanski gitarist, violončelist, pjevač i kompozitor, a mnogi muzikolozi ga smatraju jednim od vodećih gitarskih virtuoza tokom ranog perioda romantičarske gitare iz prve polovine 19. vijeka. Možda više nego bilo koji drugi muzičar, bio je zaslužan za prihvatanje gitare kao solo instrumenta. Prije nego što se Giuliani pojavio, gitara je smatrana prikladnom samo kao prateći muzički instrument pjevaču ili solisti na drugom instrumentu, kao što je violina. Tokom njegove kompozitorske karijere, Giuliani je napisao više od 200 muzičkih djela za gitaru. On je također izmislio način obilježavanja muzike za gitaru koji se i danas koristi. Toliko uticajan je Giuliani bio za naredne generacije gitarskih entuzijasta da je jedan od najstarijih časopisa posvećen gitarskoj muzici dobio ime po njemu.